Համապատասխան ժամանակահատվածում ոստիկանության աշխատակիցները կալանավորել են 5 Դիմումատուներին։ 2012 թվականի մարտից մինչև 2015 թվականի ապրիլ ամիսն ընկած ժամանակաշրջանում Ռուսաստանի ներպետական դատական ատյանները Դիմումատուների գործով վերջնական որոշումներ են կայացրել։ Ներպետական դատական ատյանները դատապարտել են 5 Դիմումատուներին ազատազրկման՝ թմրամիջոցների և հոգեմետ նյութերի ապօրինի շրջանառության հետ կապված հանցագործություններ կատարելու համար։ Դիմումատուները բողոքել են ներպետական դատական ատյանների կողմից իրենց ազատազրկման դատապարտելու մասին կայացված որոշման դեմ, սակայն ապարդյուն։ Դիմումատուներն իրենց բողոքի մեջ նշել են, որ Ռուսաստանի ոստիկանության աշխատակիցներն իրենց պրովոկացիայի են ենթարկել և իրենք թմրամիջոցների վաճառք են իրականացրել՝ ոստիկանության աշխատակիցների ճնշման ներքո։ Դիմումատուներն իրենց բողոքի մեջ նաև նշել են, որ ներպետական դատական ատյաններն իրենց ազատազրկման դատապարտելու մասին վճիռ են կայացրել՝ թմրամիջոցների և հոգեմետ նյութերի ապօրինի շրջանառության գործով իրենց դեմ հանցանշանների բացակայության պայմաններում։